फरीदाबाद: सूरजकुंड मेले में प्रशिक्षु महिला आईएएस अधिकारी की पत्रकारों के साथ की गई रोक-टोक से रविवार को मीडिया सेंटर पर बवाल हो गया। महिला अधिकारी ने मीडिया सेंटर के एंट्री गेट पर पहुंचकर कुछ पत्रकारों पर टीका-टिप्पणी करने लगीं इससे विवाद बढ़ा और मामला फोर्स बुलाने तक पहुंच गया। महिला अधिकारी के अव्यवहारिक बर्ताव ने पत्रकारों को ही नही, बल्कि डीएसपी, इन्सपैक्टर एंव डीआईपीआरओ जैसे अधिकारियों को भी उनकी हद दिखा दी। प्रत्यक्षदर्शियों ने महिला आईएएस अधिकारी के बर्ताव और पत्रकारों के लिए फुहड़ भाषा के प्रयोग करने पर रोष प्रकट किया। महिला अधिकारी के उग्र रूप से मीडियाकर्मियों को काफी अघात पंहुचा।